《浪淘沙 客窗听雨》
清代·邹祗谟

绿柳正飞绵。半是阴天。孤灯和枕不成眠。青火未吹光似豆，故闪风前。

花事正焉然。好景谁怜。客游还到大江边。细雨连宵看皓魄，谁缺谁圆。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。